चिरां जिल्लानि DFO राजु ब्रम्ह बिथांआ बुङोदि, सिमा बारनानै थानाय सुबुंफोरा हाग्रामायाव मैहुर खालामनाय, बिफां-लाइफां दानफायनाय आरो हाग्रामाफोरखौ फोजोबस्रांनाय खामानिफोरजोंबो लोब्बा थानायखौ नुनो मोन्नाय जादोंमोन। गासै सा 16,000 सुबुंफोरा रिपु-चिरां होबथानाय हाग्रामायाव न’ लुनानै गोदान खामि खालामगासिनो दंमोन जेरै गोमोथांव गामि, नं 1 लोक्किगुरि, नं 2 लेक्किगुरि। चिरां हाग्रा बिफान्नि रोनिकाता रेन्सनि सिङाव थानाय दलपानि ओनसोलाव गासै गं 2,000 सो आयेन बेरेखायै सिमा बारनानै न’लुनानै दंमोन होन्ना बिथां ब्रम्हआ बुंबावो।